Üldkohtu (seitsmes koda) 2. veebruari 2012. aasta otsus – EI du Pont de Nemours jt vs. komisjon
(kohtuasi T‑76/08)
Konkurents – Kartellid – Kloropreeni turg – EÜ artikli 81 ja EMP lepingu artikli 53 rikkumise tuvastamise otsus – Hindade kindlaksmääramine – Turu jaotamine – Rikkumise süükspanemine – Ühisettevõte – Suunised trahvide arvutamise meetodi kohta – Kergendavad asjaolud – Koostöö
1.                     Konkurents – Liidu õigusnormid – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid (EÜ artikkel 81; nõukogu määrus nr 1/2003, artikli 23 lõige 2) (vt punktid 58–62)
2.                     Konkurents – Kartellid – Tõend – Komisjoni esitatud teave – Hindamine (EÜ artikli 81 lõige 1) (vt punkt 105)
3.                     Konkurents – Trahvid – Summa – Kindlaksmääramine – Kohtulik kontroll – Rikkumise kestuse hindamine kuuekuulise progresseeruva läve alusel – Pikem periood kui rikkumises tegelik osalemine – Lubatavus – Tingimused (nõukogu määrus nr 1/2003, artikli 23 lõige 2; komisjoni teatis 2006/C 210/02) (vt punktid 127–130)
4.                     Konkurents – Trahvid – Summa – Kindlaksmääramine – Kriteeriumid – Trahvisumma vähendamine vastutasuna süüdistatud ettevõtja koostöö eest – Tingimused – Komisjoni kaalutlusõigus (komisjoni teatis 2002/C 45/03) (vt punktid 138–145, 148)
Ese
Esiteks nõue tühistada komisjoni 5. detsembri 2007. aasta otsuse K(2007) 5910 (lõplik) [EÜ] artikli 81 ning EMP lepingu artikli 53 kohase menetluse kohta (asi COMP/38629 – Kloropreen), muudetud komisjoni 23. juuni 2008. aasta otsusega K(2008) 2974 (lõplik), artiklid 1 ja 2 EI du Pont de Nemours and Companyd puudutavas osas, ning teiseks nõue vähendada hagejatele selle otsusega solidaarselt määratud trahvi summat.
Resolutsioon
1.
Jätta hagi rahuldamata.
2.
Mõista kohtukulud välja EI du Pont de Nemours and Companylt, DuPont Performance Elastomers LLC‑lt ja DuPont Performance Elastomers SA‑lt.